Η επιστροφή (ταινία, 2024)

Η επιστροφή () είναι δραματική ταινία του 2024 σε σκηνοθεσία Ουμπέρτο Παζολίνι και με πρωταγωνιστές τους Ρέιφ Φάινς και Ζυλιέτ Μπινός. Η ταινία αποτελεί κινηματογραφική μεταφορά της Οδύσσειας του Ομήρου όπως διασκευάστηκε από τους Έντουαρντ Μποντ, Τζον Κόλε και Παζολίνι.

Έκανε πρεμιέρα στο Διεθνές Φεστιβάλ Κινηματογράφου του Τορόντο στις 7 Σεπτεμβρίου 2024 και θα κυκλοφορήσει στους κινηματογράφους στις 6 Δεκεμβρίου 2024, στις Ηνωμένες Πολιτείες από την Bleecker Street.

 Σύνοψη 
Ο Οδυσσέας (Φάινς) ξεβράζεται στις ακτές του νησιού της Ιθάκης μετά από είκοσι χρόνια πολεμώντας και επιστρέφοντας από τον Τρωικό πόλεμο. Σημαδεμένος από τις εμπειρίες του είναι αγνώριστος από τον πανίσχυρο βασιλιά πολεμιστή που έφυγε, 20 χρόνια πριν. Η σύζυγός του Πηνελόπη (Μπινός) είναι τώρα φυλακισμένη στο ίδιο της το σπίτι, κυνηγημένη από πολλούς μνηστήρες για να διαλέξει έναν νέο σύζυγο που θα έπαιρνε τον θρόνο. Ο γιος του Οδυσσέα και της Πηνελόπης ο Τηλέμαχος (Πλάμερ) αντιμετωπίζει τον θάνατο στα χέρια εκείνων που τον βλέπουν ως απειλή για τις φιλοδοξίες τους. Ο Οδυσσέας αναγκάζεται να αντιμετωπίσει το παρελθόν του για να σώσει την οικογένειά του και να κερδίσει πίσω ό,τι έχασε. 

 Διανομή ρόλων 
Ρέιφ Φάινς - Οδυσσέας
Ζυλιέτ Μπινός - Πηνελόπη
Τσάρλι Πλάμερ  - Τηλέμαχος
Μάρβαν Κενζάρι - Αντίνοος
Κλαούντιο Σανταμαρία  - Εύμαιος
Άντζελα Μολίνα  - Ευρύκλεια
Νικήτας Τσακίρογλου - Λαέρτης
Τομ Ρις Χάρις- Πείσανδρος
Άιμαν Αλ Αμπούντ - Ίνδιος
Αμίρ Γουίλσον  - Φιλοίτιος
Ρομπέρτο Σέρπι - Μελάνθιος
Φρανσέσκο Ντουάιτ Μπιάνκι - Αμφιμέδων
Μπρούνο Κασσάντρα - Πρόμαχος
Κόσιμο Ντέσι - Ευρυδάμας
Ααρόν Κόμπραμ - Λειώδης
Παύλος Ιορδανόπουλος - Στρατίος

 Παραγωγή 
 Ανάπτυξη 
Τον Απρίλιο του 2022 ανακοινώθηκε ότι ο Ουμπέρτο Παζολίνι θα σκηνοθετούσε μια κινηματογραφική μεταφορά της Οδύσσειας, σε σενάριο των Τζον Κόλε και Έντουαρντ Μποντ. Ο σκηνοθέτης της ταινίας, Ουμπέρτο Παζολίνι, και ο Τζέιμς Κλέιτον ήταν παραγωγοί της ταινίας. Η HanWay Films άρχισε να διαχειρίζεται διεθνείς πωλήσεις και παρουσιάσε το έργο στο Φεστιβάλ Καννών του 2022.  Τον Φεβρουάριο του 2023 η Bleecker Street ανακοινώθηκε ότι είχε κερδίσει τα δικαιώματα της Βόρειας Αμερικής και ότι οι Andrew Karpen και Kent Sanderson ήταν εκτελεστικοί παραγωγοί στο έργο. Ο Roberto Sessa για την Picomedia με τη Rai Cinema, ο Γιώργος Καρνάβας και ο Κωνσταντίνος Κοντοραβκής για την Heretic και Stéphane Moatti, Romain Le Grand, Vivien Aslanian και Marco Pacchioni για την Kabo Films και την Marvelous Production ανακοινώθηκαν επίσης ως παραγωγοί στην διεθνή συμπαραγωγή.   Περισσότερα για τη συνάφεια του έπους με την ταινία μπορείτε να διαβάσετε εδώ https://www.cretalive.gr/apopseis/return-i-epistrofi και για τους συντελεστές tvxs https://tvxs.gr/politismos/sinema/i-epistrofi-antlontas-empneysi-apo-tin-odysseia-o-oymperto-pazolini-skinothetei-toys-reif-fains-kai-ziliet-mpinos-stin-anazitisi-tis-ithakis/

 Επιλογή  ηθοποιών
Η ταινία σηματοδοτεί την τρίτη φορά που ο Ρέιφ Φάινς και η Ζυλιέτ Μπινός εμφανίζονται μαζί μετά την βραβευμένη με Όσκαρ ταινία του 1996 Ο Άγγλος ασθενής και το Wuthering Heights του 1992.  Τον Φεβρουάριο του 2023, οι Τσάρλι Πλάμερ και Μάρβαν Κενζάρι προστέθηκαν στο καστ.  

 Γυρίσματα 
Η παραγωγή της ταινίας ξεκίνησε στην Ελλάδα την άνοιξη του 2023, με κύρια φωτογραφία στις περιοχές της Κέρκυρας και της Πελοποννήσου, πριν συνεχίσει σε τοποθεσίες στην Ιταλία.  Τα γυρίσματα είχαν ολοκληρωθεί στην Κέρκυρα τον Ιούνιο του 2023. 

 Κυκλοφορία 
Τον Ιούλιο του 2024, η ταινία ανακοινώθηκε ως μέρος της ενότητας Gala στο Διεθνές Φεστιβάλ Κινηματογράφου του Τορόντο που είχε προγραμματιστεί για τον Σεπτέμβριο του 2024.  Η ταινία έχει προγραμματιστεί να κυκλοφορήσει στους κινηματογράφους στις 6 Δεκεμβρίου 2024, στις Ηνωμένες Πολιτείες από την Bleecker Street. 
Παραπομπές

Εξωτερικοί σύνδεσμοι

Κατηγορία:Βρετανικές επικές ταινίες
Κατηγορία:Ιταλικές επικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες του 2024
Κατηγορία:Ελληνικές ταινίες της δεκαετίας 2020
Κατηγορία:Ιταλικές ταινίες της δεκαετίας 2020
Κατηγορία:Γαλλικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές επικές ταινίες
Κατηγορία:Ταινίες βασισμένες σε έργα